*Melléklet a 41/ 2021. (IV. 29.) sz. polgármesteri határozathoz*

###### FELADAT-ELLÁTÁSI SZERZŐDÉS

amely létrejött egyrészről **Kiskőrös Város Önkormányzata** (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03) képviseletében Domonyi László polgármester (továbbiakban: Önkormányzat),

másrészről a **HU-DO Orvosi Szolgáltató Betéti Társaság** (székhelye: 6200 Kiskőrös, Katona József u. 16., cégjegyzékszám: 03 06 106674, adószám: 20507774-1-03) ügyvezetője **Dr. Kállay Tamás, mint a személyes ellátásra kötelezett háziorvos** (szül.: ……………, ……………., an: …………………….. lakcíme: …………………………., működési nyilvántartási száma: ……..) (továbbiakban: Egészségügyi szolgáltató) között a **házi gyermekorvosi feladatok** és **az iskola-egészségügyi feladatok** ellátása tárgyában alulírott helyen és időben az alábbi feltételek mellett:

Előzmények:

Szerződő Felek rögzítik, hogy Kiskőrös Város Képviselő-testülete 177/1992. számú Képv.test. határozata alapján a 2. számú házi gyermekorvosi körzet – 1993. február 1. napjától kezdődően határozatlan időtartamra, területi ellátási kötelezettséggel történő - működtetésére, valamint a szerződésben rögzített nevelési-oktatási intézmények iskola-egészségügyi ellátására 2002. február 19. napján, 782-2/2002. számú megbízási szerződés jött létre, melyet közös megegyezéssel többször módosítottak. Szerződő Felek a megbízási szerződés hatályos szövegét jelen megállapodás aláírásának napjától az alábbiak szerint fogadják el.

A praxisjoggal érintett körzet meghatározása:

1. Önkormányzat megbízza, Egészségügyi szolgáltató vállalja, hogy ellátja - a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. §-a alapján – az Önkormányzat ellátási kötelezettségébe tartozó, Kiskőrös Város Önkormányzata Képviselő-testületének az egészségügyi alapellátás körzeteiről szóló 10/2016. (V.26.) önkormányzati rendelet 2. számú mellékletében megjelölt 2. számú házi gyermekorvosi alapellátási körzet házi gyermekorvosi alapellátási feladatait.
2. Az 1.) pontban foglaltakon túl Önkormányzat megbízza, Egészségügyi szolgáltató vállalja a feladat-ellátási szerződés 2. számú mellékletében felsorolt nevelési-oktatási intézmények iskola-egészégügyi ellátását.

Az Egészségügyi szolgáltató és az Önkormányzat kötelezettségei:

1. Egészségügyi szolgáltató kötelezettséget vállal arra, hogy a praxisjog alapján nyújtható önálló orvosi tevékenységet dr. Kállay Tamás háziorvos személyesen, saját felelősségére látja el – akadályoztatásának jogszabályban meghatározott eseteit kivéve – a DLB Holding Vagyonkezelő Kft. ( székhelye: 6200 Kiskőrös, Petőfi S. u.14.) tulajdonát képező, de az Önkormányzat használatában lévő Kiskőrös belterületi 2623 hrsz-ú, természetben a 6200 Kiskőrös, Petőfi S. u. 14. szám alatti ingatlanon fekvő épületben található háziorvosi rendelő helyiségben.
2. Az Egészségügyi szolgáltató kötelezettséget vállal arra, hogy működési területén az érvényes előírásoknak, szakmai szabályoknak megfelelő házi gyermekorvosi alapellátásról gondoskodik.
3. A házi gyermekorvosi tevékenység minőségbiztosítása a tevékenységet végző Egészségügyi szolgáltató feladata.
4. A felek megállapodnak abban, hogy az Egészségügyi szolgáltató köt finanszírozási szerződést az illetékes Nemzeti Egészségbiztosítási Alapkezelővel (a továbbiakban: NEAK). Önkormányzat hozzájárul az Egészségügyi szolgáltató közvetlen társadalombiztosítási finanszírozásához.
5. Egészségügyi szolgáltató az 1.-2. pontokba foglalt feladat ellátását a NEAK-kal kötött finanszírozási szerződés alapján folyósított összegből biztosítja.
6. Önkormányzat tudomásul veszi, hogy a jogszabályban felsorolt háziorvosi feladatként díjazás ellenében végzett tevékenységből vagy a háziorvosi ténykedést meghaladó ellátásból származó pénzbevételek az Egészségügyi szolgáltatót illetik.
7. Egészségügyi szolgáltató kijelenti, hogy a külön jogszabályban meghatározott, az egészségügyi szolgáltatás nyújtásához szükséges szakmai minimumfeltételek közé tartozó gép-műszerek, felszerelések, egyéb eszközök, valamint a távoli-hálózati hozzáférésre alkalmas személyi számítógép beszerzéséről, működőképességének biztosításáról, karbantartásáról saját maga gondoskodik.
8. Egészségügyi szolgáltató Önkormányzattal szemben eszköz és ingatlan használati és támogatási igénnyel nem lép fel.
9. Egészségügyi szolgáltató maga gondoskodik a háziorvosi alapellátáshoz és az iskola-egészségügyi ellátáshoz szükséges nyomtatványok, egyszer használatos eszközök, kötszerek, gyógyszerek, vegyszerek beszerzéséről és viseli azok költségeit.
10. Egészségügyi szolgáltató tudomásul veszi, hogy köteles a jelen szerződésben meghatározott tevékenységének végzésével kapcsolatos, jogszabályokban előírt nyilvántartásokat vezetésére, az adatok megőrzésére, adatokat szolgáltatni, valamint az Önkormányzatot – annak kérésére – a feladat ellátásáról az orvosi titoktartás és az adatvédelmi jogszabályokat nem sértő módon tájékoztatni.
11. Az Egészségügyi szolgáltató tudomásul veszi, hogy az Önkormányzat az ellátandó területek határait (utcajegyzékét) – az egészségügyi alapellátásról szóló 2015. évi CXXIII. törvény 6.§. (1) bekezdésében biztosított hatáskörében eljárva – egyoldalú jognyilatkozattal jelen szerződés fennállása alatt is bármikor megváltoztathatja, azzal a megszorítással, hogy a döntést annak hatályba lépése előtt 30 nappal köteles közölni az Egészségügyi szolgáltatóval.

Az érintett lakosság megfelelő tájékoztatásával kapcsolatos kötelezettségek az Önkormányzatot terhelik.

1. Az Önkormányzat a 3. pontban megjelölt háziorvosi rendelő helyiséget az Egészségügyi szolgáltató részére a feladatellátás időtartamára térítésmentes használatba adja.
2. Egészségügyi szolgáltató viseli a 3. pontban megjelölt háziorvosi rendelő és kiszolgáló helyiségei működési költségei közül a közüzemi díjakat – víz és csatornahasználat, villany, fűtés, szemétszállítás, veszélyes hulladékszállítás és megsemmisítés, telefonbeszélgetések díja, egyéb informatikai szolgáltatások díja, közös költség rendelő helyiségcsoportra eső hányada, valamint a használatba adott háziorvosi rendelő helyiség állagmegóvását, felújítását, karbantartását. A háziorvosi rendelő és kiszolgáló helyiségei használatára, a közüzemi díjak megtérítésére vonatkozóan az Egészségügyi szolgáltató a DLB Holding Vagyonkezelő Kft.-vel (székhelye: 6200 Kiskőrös, Petőfi S. u.14.) külön megállapodást köt.

Az Egészségügyi szolgáltató rendelési ideje:

1. Gyermek háziorvosi alapellátás rendelési ideje:

Hétfő: 8:00 – 12:00 óra

Kedd: 13:00 - 17:00 óra

Szerda: 9:00 - 12:00 óra

Csütörtök: 10:00-12:00 óra és 13:00 -17:00 óra

Péntek: 9:00-12:00 óra (páratlan hét) / 13:00-14:00 óra ( páros hét)

Rendelkezésre állási idő: hétfő-péntek: 8:00-16:00 óra

1. Iskola-egészségügyi ellátás rendelési ideje:

Hétfő: 13:00 – 14:00 óra

Szerda: 13:00 - 14:00 óra

Az egészségügyi szolgáltató ügyeletben történő részvételére vonatkozó rendelkezések:

1. Önkormányzat az alapellátáshoz kapcsolódó háziorvosi ügyeleti ellátást más szolgáltatóval kötött feladatellátási szerződés alapján biztosítja.

Egészségügyi Szolgáltató helyettesítésére vonatkozó rendelkezések:

1. Az Egészségügyi szolgáltató saját maga és munkatársai akadályoztatása esetén helyettesítésről – beleértve annak pénzügyi feltételeit is – a háziorvosi, házi gyermekorvosi és fogorvosi tevékenységről szóló 4/2000. (II.-25.) EüM. rendeletben előírtaknak megfelelően maga gondoskodik. A helyettesítés időtartama alatt a napi rendelés elsősorban az Egészségügyi szolgáltató által használt orvosi rendelőben történik, illetve indokolt esetben az Önkormányzattal történt egyeztetés után a városon belül más rendelőben is történhet.
2. Az Egészségügyi Szolgáltató a 30 napnál hosszabb távollétet az Önkormányzat felé köteles bejelenteni és a helyettes személyt megjelölni.

Az ellátás nyújtásában részt vevő egészségügyi szakdolgozókra vonatkozó rendelkezések:

1. Az Egészségügyi szolgáltató köteles a háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendelet alapján megfelelő szakképesítéssel rendelkező gyermekápolót vagy asszisztenst foglalkoztatni saját költsége és kockázata terhére. Az ellátás nyújtásában részt vevő egészségügyi szakdolgozó: Rohoska Györgyi (csecsemő- és gyermekgondozó, általános asszisztens, nyilvántartási száma:134850)

Az Egészségügyi Szolgáltatót a körzetmódosítás következtében ért kár esetére az Önkormányzat kártalanítási kötelezettsége, egyéb kártérítésre, kártalanításra vonatkozó előírások:

1. A körzetmódosítás miatt bekövetkezett, az Egészségügyi szolgáltatót ért kár esetén az Önkormányzat kártalanítási kötelezettséggel tartozik, amelynek megállapításánál figyelembe kell venni a háziorvosi szolgáltató által a NEAK finanszírozása keretében kapott egy éves összeget.
2. Jogellenes károkozás esetén a Polgári Törvénykönyvről szóló 2013. évi V. törvény (továbbiakban: Ptk.) általános kártérítési szabályait kell alkalmazni.

A feladat-ellátási szerződés időtartama:

1. A feladat-ellátási szerződés az aláírás napján lép hatályba és határozatlan időre jön létre.

A feladat-ellátási szerződés felmondására vonatkozó rendelkezések:

1. A szerződés megszüntethető indokolás nélkül rendes felmondással, melynek határideje a felmondástól számított 6 hónap.
2. Az Önkormányzat a feladat-ellátási szerződést – indokolással – felmondja, ha

a) Egészségügyi szolgáltató a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,

b) az Egészségügyi szolgáltató az önálló egészségügyi tevékenység végzésére való jogosultságát bármely okból elveszti.

1. Jelen szerződésben nem szabályozott kérdésekben a hatályos egészségügyi, társadalombiztosítási jogszabályok, valamint a Ptk. és az egyéb vonatkozó jogszabályok az irányadók.
2. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.
3. Jelen feladat-ellátási szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.
4. Jelen szerződés hatálybalépésével egyidejűleg Szerződő Felek e tárgyban kötött és többször módosított 782-2/2002. számú megbízási szerződése hatályát veszti.

Kiskőrös, 2021. ………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Domonyi László Dr. Kállay Tamás

polgármester HU-DO Orvosi Szolgáltató Betéti Társaság

 ügyvezetője, háziorvos

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző

Szerződés mellékletei:

- 1. számú melléklet: 2. számú házi gyermekorvosi körzet földrajzilag körülhatárolt területe

- 2. számú melléklet: nevelési-oktatási intézmények

*A /2021. számú feladat-ellátási szerződés 1. számú melléklete*

*Kiskőrös Város Önkormányzata Képviselő-testületének az egészségügyi alapellátás körzeteiről szóló 10//2016. (V.26.) önkormányzati rendelet 2. számú melléklete alapján*

**2.számú házi gyermekorvosi körzet**

2.1. Agárhalom tanya

2.2. Baross Gábor utca

2.3. Bartók Béla utca

2.4. Batthyány Lajos utca

2.5. Berzsenyi Dániel utca

2.6. Bokor utca

2.7. Borostyán lakópark

2.8. Dankó Pista utca

2.9. Délibáb utca

2.10. Diófa utca

2.11. Dinnyésdűlő tanya

2.12. Dózsa György út

2.13. Erdő utca

2.14. Erdőtelek tanya

2.15. Erdőtelki út

2.16. Erkel Ferenc utca

2.17. Fenyves utca

2.18. Hatvani Lajos utca

2.19. Holló János utca

2.20. Honvéd utca

2.21. Hrúz Mária utca

2.22. Kacsóh Pongrác utca

2.23. Kassai utca

2.24. Kisfaludy Sándor utca

2.25. Klapka György utca (1-71 házszám)

2.26. Klapka György utca (2-58 házszám)

2.27. Komáromi utca

2.28. Kölcsey Ferenc utca

2.29. Kurucz Zsuzsanna utca

2.30. Lehel utca

2.31. Május 1. utca

2.32. Malom utca

2.33. Meggyes utca

2.34.Mester utca

2.35. Mikszáth Kálmán utca

2.36. Nagyatádi Szabó Sándor utca

2.37. Nyárfa utca

2.38. Nyíl utca

2.39. Ökördi tanya

2.40. Öregszőlő tanya

2.41. Pásztor utca

2.42. Rét utca

2.43. Róna utca

2.44. Sövény utca

2.45. Szendrey Júlia utca

2.46. Szücsidülő tanya

2.47. Tavasz utca

2.48. Tompa Mihály utca

2.49. Uzsoki utca

2.50. Vadvirág utca

2.51. Venyige utca

2.52. Virág utca

2.53. Vizmű utca

2.54. Vörösmarty Mihály utca

*A /2021. számú feladat-ellátási szerződés 2. számú melléklete*

Nevelési-oktatási intézmények listája:

1./ Kiskőrösi Bem József Általános Iskola

 (6200 Kiskőrös, Vasvári Pál utca 2.)

2./ Kiskőrösi Óvodák Batthyány utcai Tagóvoda

 (6200 Kiskőrös, Batthyány Lajos utca 2.)

3./ Kiskőrösi Óvodák Erdőteleki Tagóvoda

 (6200 Kiskőrös, Nyárfa utca 35.)

4./ Kiskőrösi Óvodák Szűcsi Tagóvoda

 (6200 Kiskőrös, Rákóczi Ferenc utca 146.)